కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఇదే నా చివరి తెలుగు చిత్రం - వర్మ
విజయవాడ కుల ఘర్షణల నేపథ్యంలో తెరకెక్కించబోతున్న 'వంగవీటి' తెలుగులో తన చివరి సినిమా అవుతుంది
| Updated:
Feb 10, 2016, 03:47PM IST
ఇదే నా చివరి చిత్రం - వర్మ
విజయవాడ కుల ఘర్షణల నేపథ్యంలో తెరకెక్కించబోతున్న 'వంగవీటి' తెలుగులో తన చివరి సినిమా అవుతుంది అని ప్రకటించాడు సంచలన దర్శకుడు రాంగోపాల్ వర్మ . తాను పుట్టి పెరిగింది హైదరాబాద్‌లోనే అయినా.. విజయవాడ సిద్ధార్థ కాలేజీలో చదువుకున్న రోజుల్లోనే అక్కడి కుల రాజకీయాలు, వర్గపోరు, ఆధిపత్యం కోసం జరిగిన ఘర్షణలు స్వయంగా నా కళ్లతో చూశానని.. అందుకే ఇంతకన్నా మంచి స్క్రిప్ట్ ఇక తనకి జీవితంలో దొరకదనే ఉద్దేశంతోనే 'వంగవీటి' చిత్రాన్ని ఆఖరి చిత్రంగా భావిస్తున్నాను అని తెలిపాడు వర్మ. శివ సినిమాతో మొదలైన తెలుగు సినిమా ప్రస్థానం 'వంగవీటి'తో ముగిసిపోనుంది అని ఓ టీవీ ఛానెల్‌కి ఇచ్చిన ఇంటర్వ్యూలో పేర్కొన్నాడు వర్మ. వంగవీటి రంగా, చలసాని వెంకటరత్నంని చంపడంతో మొదలైన విజయవాడ కుల ఘర్షణలు వంగవీటి రంగా హత్య వరకు ఎలా నడిచాయనేదే తన సినిమా కథాంశం అని చెబుతున్న వర్మ.. దేవినేని ఉమ, దేవినేని మురళి, దేవినేని రాజశేఖర్, చలసాని వెంకటరత్నం , వంగవీటి రంగ, దాసరి నారాయణ రావు, రాజీవ్ గాంధీ, ఎన్టీఆర్, ముద్రగడ పద్మనాభం వంటివాళ్లంతా తన సినిమాలో పాత్రలుగా కనిపిస్తారని స్పష్టంచేశాడు వర్మ. మాఫియా, ఫ్యాక్షన్, బయోపిక్ చిత్రాల్ని తెరకెక్కించడంలో సిద్ధహస్తుడైన వర్మ తెరకెక్కించనున్న 'వంగవీటి' సినిమాకి అవసరమైన ఫ్రీ పబ్లిసిటీ ఈ ప్రకటనతోనే మొదలుపెట్టాడనే టాక్ కూడా వినిపిస్తోంది. వర్మ డైరెక్ట్ చేయనున్న ఈ సినిమాని దాసరి కిరణ్ కుమార్ నిర్మించనున్నాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.